રાજકોટઃ રાજકોટની કે. ટી. ચિલ્ડ્રન હોસ્પિટલમાં સારવારના અભાવે ડિસેમ્બર મહિનામાં 111 નવજાત શિશુનાં મોત નીપજતાં રાજ્યભરમાં દેકારો મચી ગયો છે, ત્યારે આ જ હોસ્પિટલમાં તબીબોની લાપરવાહીને કારણે જોડિયા પુત્રોમાંથી એક પુત્ર ગુમાવનાર પિતાએ વલોપાત કરતા કહ્યું હતું કે, મારા બંને પુત્રને એક જ પેટીમાં રાખવામાં આવ્યા હતા અને તે કારણે એક પુત્રની જિંદગીનો અંત આવી ગયો હતો જ્યારે બીજો પુત્ર આ તબીબો મને હેમખેમ પરત આપશે તે બાબતે મને શંકા છે.